钦定古今图书集成/明伦汇编/氏族典/第331卷 > 刘文 刘鲔
## 钦定古今图书集成/明伦汇编/氏族典/第331卷 > 刘文 刘鲔

按《后汉书清河孝王庆传》：“庆薨，子虎威嗣。虎威无子，
邓太后立乐安王宠子延平为清河王。薨，子蒜嗣。蒜
为人严重，动止有度，中常侍曹腾谒蒜，蒜不为礼，宦
者由此恶之。质帝崩，公卿皆正义立蒜，而曹腾说梁
冀不听，遂立桓帝。建和元年，甘陵人刘文与南郡刘
鲔交通，讹言清河王当统天下，欲共立蒜。事发觉，于”
是捕文鲔诛之。